joelniklaus/EU_Wikipedias huggingface dataset:
Iziešana kosmosā

Iziešana kosmosā ir kosmonauta darbība kosmosā ārpus kosmosa kuģa vai dehermetizētā telpā kosmiskā aparāta iekšienē. 

ASV lietotais termins EVA ( "ārpuskuģa aktivitāte") ir plašāks par PSRS/Krievijā izmantoto ( "iziešana atklātā kosmosā"), jo tas neaprobežojas tikai ar cilvēka darbību kosmosā Zemes orbītā, bet arī ar aktivitātēm uz Mēness virsmas ārpus nolaižamā aparāta, un nākotnē — uz citas planētas virsmas. Dažreiz nepieciešamas kosmonautu darbības skafandros kosmosa kuģa vai kosmiskās stacijas iekšienē (vai daļēji iekšienē) dehermetizētā telpā.

Vēsturiski, sakarā ar pirmo kosmosa kuģu atšķirīgām konstrukcijām, amerikāņi un krievi dažādi nosaka ja pārējais viņa ķermenis palika kabīnē. Mūsdienās amerikāņi par iziešanas sākumu uzskata skafandra pārslēgšanu uz autonomo elektrobarošanu, bet beigas — gaisa ieplūšanas sākumu slūžu kamerā.

Iziešana kosmosā tiek veikta, kosmonautam esot skafandrā. Agrākajiem skafandriem gaisu piegādāja no komosa kuģa pa cauruli. Vēlāk gaisa rezerves tika ņemtas līdzi, un no kuģa pa kabeli nodrošināja tikai elektroenerģiju. Mūsdienās skafandri ir pilnībā autonomi. Drošības apsvērumu dēļ ar kosmosa kuģi kosmonautu saista tikai drošības trose vai tiek izmantota īpaša manevrēšanas iekārta, ar kuras palīdzību var atgriezties slūžu kamerā.

Svarīgākie notikumi 
 Pirmo iziešanu kosmosā veica PSRS kosmonauts Aleksejs Ļeonovs  no kosmosa kuģa Voshod-2.
 Pirmo ASV iziešanu izpildīja Edvards Vaits  no Gemini 4.
 Pirmo iziešanu uz Mēness virsmas veica Nīls Ārmstrongs un Edvīns Oldrins  no Apollo 11 nolaižamā aparāta Eagle.
 Pirmo iziešanu, kad kosmonauts nav saistīts ar trosi, realizēja Brūss Makkendless  no kosmoplāna Challenger misijā STS-41-B.

Ārējās saites 

Iziešana kosmosā
Komats

Komats (,) ir pieturzīme. Pēc izskata tas ir līdzīgs apostrofam, bet atšķiras ar to, ka tiek novietots teksta rindas apakšdaļā. Komatu lieto daudzās nozīmēs, galvenokārt teikuma struktūras izcelšanai rakstu valodā. Latviešu valodas rakstos tā ir visbiežāk lietotā pieturzīme.

Lietojums latviešu valodā 
Literārajā latviešu valodā ar komatu atdala:
 vienlīdzīgus teikuma locekļus;
 atkārtotus vārdus;
 izsauksmes vārdus;
 piebildi, ja tā atrodas aiz stāstījuma teikumā izteiktās tiešās runas vai starp tiešās runas vārdiem;
 paskaidrojošās vārdu grupas;
 savrupinātus teikuma locekļus un vārdu grupas, arī divdabja teicienus un divdabjus, no kuriem atkarīgs palīgteikums;
 uzrunas konstrukcijas;
 iespraustus vārdus un vārdu grupas;
 apgalvojuma partikulu "jā" un nolieguma partikulu "nē";
 salikta bezsaikļa teikuma daļas;
 salikta teikuma daļas, ja tās saista saiklis vai kāds cits saistītājvārds.

Šiem likumiem ir divi izņēmumi, kuru gadījumos nav jāliek komats saikļu "un" un "vai" priekšā:
 ja saiklis saista divus vienlīdzīgus palīgteikumus;
 ja saiklis saista divas salikta teikuma neatkarīgas daļas, kam ir kopīgs kāds vārds vai palīgteikums.

Savrupinājumus, paskaidrojošās vārdu grupas, uzrunas konstrukcijas, iespraudumus, iestarpinājumus un izsauksmes vārdus, ja tie atrodas starp teikuma vārdiem, atdala ar komatiem no abām pusēm.

Komata likšana saikļu priekšā 
Saikļa un priekšā komatu

Komatu saikļa vai priekšā

Komatu saikļa ka priekšā

Komatu kā priekšā

Komatu saikļa tāpēc ka priekšā

Komatu it kā priekšā

Komatu saikļa tāpat kā priekšā

Komatu tā kā priekšā

Komatu saikļa tā ka priekšā

Citi lietojumi 
Komatu lieto arī skaitļu pierakstā skaitļa veselās daļas un decimāldaļas atdalīšanai.

Komats tiek plaši izmantots daudzās programmēšanas valodās kā atdalītājs dažādos uzskaitījumos un citur.

Atsauces 

Interpunkcija
Interpunkcija

Terminam interpunkcija ir divas nozīmes:
 pieturzīmju lietošana — pareizrakstības sastāvdaļa, kas palīdz lasītājam iespējami pilnīgāk uztvert uzrakstītā teksta saturu, norādot gan uz teksta gramatisko dalījumu, gan nozīmes niansēm,
 visu pieturzīmju kopums.

Latviešu valodā tiek lietotas šādas pieturzīmes: punkts, komats, semikols, kols, daudzpunkte, izsaukuma zīme, jautājuma zīme, domuzīme, iekavas, pēdiņas, vienpēdiņas, apostrofs, defise, pusiekava un divpunkte.

Punkts .

Punktu liek:
 vienkārša stāstījuma teikuma beigās;
 salikta teikuma beigās, ja virsteikums vai pēdējā neatkarīgā teikuma daļa atbilst stāstījuma teikumam;
 mazāk kategoriska rosinājuma teikuma beigās, ja tajā ir darbības vārda pavēles izteiksmes forma;
 aiz vārdie vai teikuma daļām, ko stilistiskos nolūkos atdala  no pārējā teikuma;
 iekavās aiz citāta autora

Punktu neliek: 
 aiz virsrakstiem iespiestā tekstā
 grāmatu titullapās aiz grāmatas nosaukuma, izdošanas vietas, gada
 adresē;
 aiz uzrakstiem dažādās iestādēs
 vēstulēs un lietišķajos rakstos aiz paraksta

Jautājuma zīme ?

Jautājuma zīmi liek:
 vienkārša jautājuma teikuma beigās;
 salikta teikuma beigās, ja virsteikumā vai pēdējā teikumā daļā ir izteikts jautājums;
 aiz virsrakstiem, nosaukumiem, reklāmu tekstiem, ja tiem ir jautājuma nozīme

Izsaukuma zīme ! 

Izsaukuma zīmi liek: 
 izsaukuma teikuma beigās;
 vēlējuma teikuma beigās
 rosinājuma teikuma beigās

Daudzpunkte ...

Daudzpunkti liek:
 īpatnēju, emocionālu izskaņu teikuma nobeigumā;
 nepabeigtu domu, teikumu beigās

Divpunkte ..
Divpunkti liek, lai parādītu vārdu vai teikumu izlaidumu citātos.

Atsauces
British Thomson-Houston

British Thomson-Houston (BTH) bija britu inženierijas un smagās rūpniecības kompānija, kura atradās Regbijā, Vorikšīras grāfistē, Anglijā. Šī kompānija galvenokārt nodarbojās ar elektrisko sistēmu un tvaika turbīnu ražošanu. 1928.gadā tā apvienojās ar "Metropolitan-Vickers" un izveidoja akciju sabiedrību ar nosaukumu "Associated Electrical Industries (AEI)". 1960.gadā AEI apvienojās ar "The General Electric Company plc (GEC)" un mūsdienās šī kompānija ir pazīstama kā "Telent".

Strādājot kompānijā British Thomson-Houston, 1947. gadā Deniss Gabors izgudroja hologrāfiju, par ko viņš 1971. gadā saņēma Nobela prēmiju fizikā.

Atsauces 

Uzņēmumi
Apvienotās Karalistes uzņēmumi
Johans Gūtenbergs

Johans Gūtenbergs, pilnā vārdā Johanness Gensfleišs Lādenē no Gūtenbergiem (, dzimis 1394. gadā, miris ), ir vācu kalējs, izgudrotājs, inženieris un grāmatu iespiedējs, tiek uzskatīts par grāmatu iespiešanas tehnoloģijas atklājēju Eiropā.

Johans Gūtenbergs iespiešanas darbus veica, saliekot ar roku metāla burtstabiņus vajadzīgajā secībā. Gūtenbergs izgudroja un izgatavoja arī ierīci burtstabiņu liešanai. Pārvietojamo metāla burtstabiņu izmantošana kardināli izmainīja iepriekš izmantotās metodes grāmatu izplatīšanā un izraisīja Eiropā "iespiešanas revolūciju", kas bija pagriezies cilvēces vēsturē, piemēram, iespiežot zinātniskos darbus, notika straujāka informācijas aprite un zinātne kā tāda attīstījās daudz straujāk. Gūtenberga attīstītā tehnoloģija īsā laikā izplatījās pa visu Eiropu, vēlāk arī pa pasauli. Šis fenomens tiek uzskatīts arī par vienu no renesanses laikmeta aizsākuma elementiem. It sevišķi Johana Gūtenberga izdotā Gūtenberga bībele (1452./1454.) tiek augsti vērtēta kā estētisks un ļoti kvalitatīvs darbs.

Par pašu Gūtenberga personību un viņa darbību ir ļoti maz zināms, jo ir saglabājušies tikai pavisam nedaudzi avoti, tādēļ lielākā daļa mūsdienu informācijas par Johana Gūtenberga dzīvi ir tikai spekulācijas. Johans Gensfleišs, plašāk zināms kā Gūtenbergs pēc dzimtas māju nosaukuma, ir dzimis 1394. gadā Maincā. Viņa tēvs bija kalējs un zeltkalis. Tēva puses radinieki, Gensfleiši, vairākās paaudzēs bija pildījuši Maincas arhibīskapa monētu kalšanas funkcijas. Kalšanas prasmes ļāva vēlāk Johanam Gūtenbergam izveidot ierīci burtstabiņu liešanai.

Atsauces

Ārējās saites 

 

1390. gados dzimušie
1468. gadā mirušie
Vācijas izgudrotāji
Iespiešana
Reinzemē-Pfalcā dzimušie
Kosmiskā telpa

Kosmiskā telpa, arī kosmoss vai izplatījums, ir Visuma relatīvi tukšie apvidi ārpus astronomisko objektu atmosfēras. Kosmiskā telpa ietver starpplanētu, starpzvaigžņu un starpgalaktiku telpu. Visvairāk izpētīta un apgūta ir kosmiskā telpa Zemes tuvumā. Starp Zemes atmosfēru un kosmisko telpu nav noteiktas robežas. Kosmiskā telpa nav pilnīgi tukša (tas nav ideāls vakuums), bet ir aizpildīta ar elektromagnētisko starojumu, plazmu (elektroniem, protoniem un citiem joniem), kosmiskajiem stariem un mikroskopiskajām daļiņām.

Kosmiskās telpas apguve sākās , kad tika palaists pirmais Zemes mākslīgais pavadonis Sputnik-1. Cilvēki ir nolaidušies uz Mēness, zondes ir sasniegušas Marsu un citas planētas. Zondes Voyager 1 un Voyager 2 ir sasniegušas heliopauzi.

Zemes atmosfēras robeža 

Precīzu robežu starp Zemes atmosfēru un kosmisko telpu nevar novilkt, jo atmosfēras blīvums līdz ar augstumu samazinās pakāpeniski. Starptautiskā aeronautikas federācija ir noteikusi Kārmāna līniju 100 km augstumā kā robežu starp atmosfēru un kosmosu. Teodors fon Kārmāns šo robežu definēja kā augstumu, kurā lidaparātam jākustas ar lielāku ātrumu nekā orbitālais ātrums, lai tas noturētos tikai ar aerodinamiskā cēlējspēka palīdzību.

Amerikas Savienotās Valstis ir definējusi robežu 50 jūdžu (80 km) augstumā, un cilvēkus, kuri pārsnieguši šo robežu, sauc par astronautiem.

Savukārt aptuveni 120 km augstums ir robeža, kur, nolaižamajam aparātam veicot nolaišanos uz zemes, uz to kļūst manāma atmosfēras iedarbība. Nacionālā aeronautikas un kosmosa administrācija (NASA) izmanto 122 km augstumu, kurā Space Shuttle kosmoplāni pāriet no stūrēšanas ar raķešdzinējiem uz stūrēšanu ar aerodinamiskajām virsmām.

Ir uzskats, ka "ieiešana kosmosā" sākas 21 miljonu kilometru attālumā, kurā Zemes gravitācija vairs nav dominējoša.

Izmērot augsti enerģētisko daļiņu kustību atmosfērā un jonosfērā ar instrumentu Supra-Thermal Ion Imager, kurš startēja suborbitalā lidojumā 2007. gadā, ASV un Kanādas zinātnieki ir nākuši pie atzinuma, ka Zemes atmosfēras un kosmiskas telpas robeža atrodas 118 km augstumā, jo "Zemes" atmosfēras un jonosfēras daļiņas atšķiras viena no otras.

Atsauces

Ārējās saites
Mirdzizlādes zīmju indikators

Mirdzizlādes zīmju indikators ir ar inertu gāzi pildīta elektronu lampa ar aukstiem elektrodiem, kas paredzēta zīmju (visbiežāk spīdošu ciparu) indikācijai elektroniskā aparatūrā.

Vēsture 
Zīmju indikatorus ieviesa 20. gadsimta 50. gados Berouza (Burroughs) korporācija ASV, nosaucot tos par eksperimentālajiem ciparu indikatoriem (Numeric Indicator eXperimental No. 1 jeb "NIX I"). No tā cēlies šo indikatoru nosaukums Nixie jeb Nixie tube, kas latviešu valodā nav pieņemts.

Uzbūve 
Zīmju indikatoram ir viens stieples režģa veida anods un vairāki saplacinātas stieples katodi, kas izlocīti attiecīgo attēlojamo zīmju veidā, izolēti cits no cita un ievietoti caurspīdīgā stikla balonā. Visbiežāk šādas indikatorlampas tiek pildītas ar neonu, kas dod zīmju spīdēšanu oranžsarkanā krāsā, kas līdzīga karstas stieples kvēlei. Tomēr neona indikatori sakarst visai nedaudz.

Darbības princips 

Mirdzizlādes indikatora darbības princips ir tāds pats kā parastai neona lampai. Pieliekot pietiekami augstu spriegumu (parasti ap 200 V) starp anodu un katodu, ap katodu rodas spīdoša mirdzizlāde. Tā kā zīmju indikatoram katodi ir vairāki, tos atsevišķi pēc vajadzības pieslēdzot spriegumam, attēlo nepieciešamo zīmi vai ciparu.

Izmantošana 
Agrāk mirdzizlādes zīmju indikatorus plaši pielietoja rezultātu attēlošanai dažādās mērierīcēs, kā arī cita veida aparatūrā (piemēram, uztveramās frekvences attēlošanai profesionālos radiouztvērējos). Mūsdienās šīs lampas izmanto maz to neekonomiskuma un samērā lielo gabarītu dēļ — tās aizstāj ar vakuumluminiscentajiem indikatoriem un šķidro kristālu indikatoriem, kā arī gaismas diožu paneļiem.

Gāzu elektroierīces
Ulbrokas vidusskola

Ulbrokas vidusskola ir skola netālu no Rīgas, Ropažu novada Stopiņu pagastā, 3 km attālumā no Ulbrokas, Vālodžu ciematā. Skolā darbojas vairāki kori, deju kolektīvs un citi interešu pulciņi. Darbojas sporta komplekss. Populārākie sporta veidi šeit ir rokasbumba un florbols. Skolā ir vairākas labiekārtotas datorklases, darbojas informatīvi metodiskais centrs. Skolas telpās ierīkots Stopiņu pagasta vēstures muzejs, kurā regulāri tiek rīkotas tematiskās izstādes un papildināta ekspozīcija.

Ulbrokas vidusskolā mācās apmēram 1030 skolēni, strādā 66 pedagogi. Direktors ir Normunds Balabka. Vidusskolai izveidojusies sadarbība ar Gētes institūtu Rīgā un Roberta Boša fondu Vācijā.

Vēsture 

Skolas pamatakmens ielikts 1989. gadā, Ulbrokas vidusskola dibināta 1991.gadā 16. novembrī. Mācības jaunajā ēkā tika uzsāktas 1992. gada 1.septembrī. 1998. gadā tika pabeigts sporta komplekss.

Programmas 

Ulbrokas vidusskola piedāvā:
 Vispārizglītojošā virziena programmu (ar padziļinātu angļu valodas, informācijas tehnoloģiju apguvi);
 Komerczinību kursu - kursa noslēgumā Latvijas uzņēmējdarbības un Menedžmenta Akadēmijas sertifikāts;
 Jaunsardzes mācību programmu (jaunākā un vecākā grupa).

Ārpusklases nodarbības un interešu pulciņi 

Skolā darbojas vairāki mākslinieciskās pašdarbības kolektīvi: deju kolektīvs “Pastalnieki”, sporta deju grupa “Rondo”, vairāki kori un ansambļi. Darbojas foto darbnīca, instrumentālais ansamblis, keramikas, jaunsargu, svešvalodu, dramatiskais un citi pulciņi, arī jauno žurnālistu studija un Lielbritānijas interesentu klubs.

Skolai ir savs laikraksts “Ikdiena”. Reizi gadā iznāk arī literārais almanahs "10 par rakstīšanu".

Tradīcijas 

Gadu gaitā skolai ir izveidojies diezgan daudz tradīciju. Daži piemēri:
 Apliecību svētki pirmklasniekiem;
 Dzejas dienu pasākumi;
 Vidusskolēnu iesvētības;
 Miķeļdienas tirdziņš;
 Valsts svētku nedēļa "Iedegsim sveci Latvijas kontūrā";
 Konkurss "Tev vēl tālu, Lāčplēsi, ejams";
 Konkurss "Erudīts";
 Karjeras izvēles centra apmeklējums;
 Literārā žurnāla "10 par rakstīšanu" prezentācija;
 Skolas zvana svētki.

Ārējās saites 
 Ulbrokas vidusskolas mājas lapa

Vidusskolas Latvijā
Stopiņu pagasts
Kārmāna līnija

Kārmāna līnija atrodas 100 km augstumā virs Zemes virsmas, un tiek lietota, lai definētu robežu starp Zemes atmosfēru un kosmisko telpu. Tā ir nosaukta Austroungārijas izcelsmes fiziķa un inženiera Teodora fon Kārmāna vardā, kurš definēja šo robežu. Kārmāna līniju ir apstiprinājusi Starptautiskā aeronautikas federācija kā starptautisko standartu, lai reģistrētu rekordus aeronautikā un kosmonautikā.

1950. gados Kārmāns pētīja lidaparātu iespējas lidot lielos augstumos. Viņš aprēķināja, ka aptuveni 100 km augstumā, lai lidaparāts varētu sevi noturēt, izmantot aerodinamisko cēlējspēku no retinātās atmosfēras, tam būtu jākustas ātrāk par orbitālo ātrumu. Aprēķinātais augstums nebija tieši 100 km, bet viņš piedāvāja šai robežai lietot apaļu skaitli, lai tas būtu vieglāk uztverams.

Pirmais cilvēka radītais objekts, kurš šķērsoja Kārmāna līniju, bija 1942. gadā no Pēnemindes palaistā Vernera fon Brauna konstruētā ballistiskā raķete V-2. Otrā pasaules kara laikā tādas raķetes šķērsoja atmosfēras un kosmosa nosacīto robežu vairākkārt.

Aeronautika
Kosmonautika
Bush (grupa)

Bush bija alternatīvā roka grupa no Anglijas, kas tika nodibināta 1992. gadā. Grupas debijas albums bija viņu pašizlaistais albums Sixteen Stone 1994. gadā. Bush ir pārdevuši vairāk nekā 10,000,000 ierakstus Amerikas Savienotajās Valstīs.

Grupas nosaukums "Bush" nāk no tā, ka viņi kādreiz mēdza dzīvot Shepherd's Bush, Londonā. Kanādā viņi bija zināmu kā BushX, jo 1970. gadu grupai Bush piederēja tiesības uz nosaukumu. 1997. gada aprīlī Kanādas Bush līderis Troiano piekrita atdot viņiem tiesības uz Bush vārdu apmaiņā pret to, ka katrs no viņiem ziedo $20'000 Starlight Bērnu Fondam un Kanādas Mūzikas Terapijas uzticības fondam.

Vēsture

Panākumi ar Sixteen Stone: 1994-1995 

Bush savus lielākos panākumus guva tieši ar debijas albumu Sixteen Stone. Albums saturēja vairākas komerciāli veikmīgas dziesmas, kas guva lielus panākumus Amerikas Savienotajās Valstīs. Arī uzstāšanās Saturday Night Live un plašā dziesmu atskaņošana radiostacijās un MTV kanālā, palielināja Bush popularītāti, ļaujot albumam Sixteen Stone iegūt vairākkārtēju platīna statusu ar pārdotām vairāk nekā 6 miljoniem albuma ierakstu Amerikas Savienotajās Valstīs.

Grupas dalībnieki 
 Gevins Rosdeils — galvenais vokāls, ģitāra
 Deivs Parsons — basģitāra
 Robins Goodridžs — bungas
 Saša Putnams — taustiņi
 Kriss Trejnors — galvenā ģitāra Golden State tūres laikā
 Nigels Pulsfords — galvenā ģitāra (pameta grupu 2002. gadā, lai vairāk laika pavadītu ar ģimeni)

Diskogrāfija

Albumi

Singli

Videoklipi 
 "Everything Zen"
 "Little Things"
 "Comedown"
 "Glycerine"
 "Machinehead"
 "Swallowed"
 "Greedy Fly"
 "Mouth"
 "Bonedriven"
 "Cold Contagious"
 "Personal Holloway"
 "The Chemicals Between Us"
 "Warm Machine"
 "Letting The Cables Sleep"
 "The People That We Love"
 "Inflatable"

Pop kultūrā 
 "Adrenaline" tika izmantots 2002. gada asa sižeta filmā xXx (filma)
 "Machinehead" un "Comedown", abas dziesmas no albuma Sixteen Stone, tika iekļautas 1996. gada filmā Fear
 "Solutions" no albuma Golden State tika iekļauta filmas "Swimfan" soundtrakos.
 "The People That We Love" no albuma Golden State tika iekļauta spēles Need for Speed: Hot Pursuit 2 soundtrakos.
 Apocalyptica ir izpildījusi dziesmu "Letting The Cables Sleep". N.O.W. remikss ir arī parādījies albumā Cafe del Mar Volume 7.
 "Out of This World" no albuma Golden State tika izmantos seriāla Buffy the Vampire Slayer, epizodē 'Dead Things'.

Ārējās saites 
 Kirtland Records' Zen X Four mājaslapa un eKarte
 Gevina Rossdeila jaunā grupa Institūts
 MTV Bush biogrāfija

1990. gadu mūzikas grupas
2000. gadu mūzikas grupas
Anglijas rokgrupas
Anglijas alternatīvā roka grupas
Anglijas grandžmūzikas grupas
Anglijas postgrandža grupas
Pašā

Pašā (turku valodā: paşa) bija augstas pakāpes tituls Osmaņu impērijas politiskajā sistēmā. Tituls parasti tika piešķirts gubernatoriem un ģenerāļiem. Pašā ir līdzīgs titulam lords, pērs, kungs, valdnieks jeb pavēlnieks.

Etimoloģija 
Etimologi uzskata, ka vārds cēlies no persiešu vārda padšahs, kas ir apzīmējums karalim vai imperatoram un turku vārda baş ağa (citā dialektā paş), galvas-kungs. Senajā turku valodā nepastāvēja atšķirības starp burtu b un p. Sākotnēji arī eiropiešu valodās šo vārdu pārnesa ar pirmo burtu b.

Vieta Osmaņu impērijas politiskajā sistēmā 
Titulu pašā piešķirt kādai personai bija tiesīgs Osmaņu impērijas sultāns un Ēģiptes hedive. Sākotnēji titulu piešķīra armijas virsniekiem, bet vēlāk ar šo titulu apzīmēja jebkuru valsts amatpersonu, kas bija izpelnījusies īpašu galma atzinību. Tituls pašā bija arī neatņemama jūras spēku komandiera titula daļa: kaptan paşa.

Pašā bija augstākas pakāpes apzīmējums par beju un aga, bet zemāks par hedivi un vezīru.

Titulam pašā pastāvēja trīs līmeņi, kurus karagājienu laikā norādīja ar zirgu astru pušķiem vai pāvu spalvām pie titula īpašnieka standarta. Četrus astru pušķus pie sava standarta drīkstēja pielikt vienīgi pats sultāns. 

Titulu drīkstēja arī lietot personas šādos amatos (citos amatos esošie lietoja zemākos bejs vai efendi):
 lielvezīrs;
 muhsirs (feldmaršals);
 feriks (ģenerālleitnants vai viceadmirālis);
 leva (ģenerālmajors vai kontradmirālis);
 sieviešu aga (galvenais melnais einuhs, kas bija augstākā valsts amatpersona sultāna pils harēmā); 
 Konstantinopoles Šeihs Ul Islāms, augstākā reliģiskā amatpersona.

Ja pašā tika iecelts par kādas provinces gubernatoru, tad šo teritoriju sauca ne tikai par ejāletu vai vilājetu, bet arī par pašāliku.

Titulu pašā piešķīra ne tikai musulmaņiem, bet arī kristiešiem un to vairākas reizes piešķīra citu valstu pilsoņiem, kas palīdzējuši Osmaņu impērijas valdībai vai Ēģiptei.

Uzruna 
Parasti titulu pašā liek pēc personas vārda. Neskatoties uz to, ka tituls netiek pārmantots, angļu valodā to pieņemts uzskatīt par personas pilnā vārda sastāvdaļu. Titula īpašnieka dēls bija tiesīgs lietot titulu paşazade, pašā-dēls.

Skatīt arī 

 Osmaņu impērija
 Osmaņu dinastija

Atsauces 

Osmaņu tituli
Āzijas aristokrātijas tituli
Padišahs

Padišahs, arī padšahs, padešahs, badišahs un badšahs (persiešu valodā: پادشاه, osmaņu turku valodā: pâdişah) ir ļoti augstas pakāpes tituls, kas veidots no persiešu vārda liels (pati) un valdnieks jeb karalis (šāh). Titulu lietoja vairāki ievērojamāko islāma dinastiju valdnieki un tas ir gandrīz ekvivalents kristiešu titulam imperators.

Islāma monarhijas 
Par padišahu tika saukti vairāku monarhiju valdnieki, bet šie trīs valdīja vēsturē lielākajās islāma impērijās:
 Irānas šahanšahs (Persijas karaļu karalis), kuru par savu kalifu atzina arī vairāki šiīti;
 Osmaņu impērijas lielsultāns, kuram arī piederēja kalifa tituls un to atzina lielākā daļa sunnītu;
 Deli Mogulu impērijas sultāns.

Titula padišahs sevišķais prestižs gan islāmā, gan citur, skaidri izpaudās Osmaņu impērijas attiecībās ar kristiešu Eriopas valstīm. Laikā, kad Krievijas impērija un Eiropas valstis Balkānos, Kaukāzā un Centrālajā Āzijā atkaroja Osmaņu impērijai teritorijas, miera līgumos ar Lielo Portu eiropiešu monarhus turku valodā sauca par padišahiem, lai uzsvērtu viņu līdzvertīgo statusu, neskatoties uz to, ka no islāma (galvenokārt sunnīti) puses Osmaņu padišahu sauca par kalifu, resp. pasaules valdnieku, nevis tikai savas valsts valdnieku.

Atsauces un saites 
 RoyalArk
 WorldStatesmen
 Bartbleby.com skaidrojošā vārdnīca

Citi līdzīgi raksti 
 Šahs (monarhs)
 Sultāns

Āzijas valdnieku tituli
Osmaņu tituli
Slovākijas Ekstralīga

Slovākijas Ekstralīga ir Slovākijas spēcīgākā hokeja līga. Līga tika izveidota 1993. gadā uzreiz pēc Čehoslovākijas izjukšanas. Bratislavas "Slovan" par līgas čempioni kļuvusi deviņas reizes.

Visi čempioni 

 2021.—22. - Bratislavas "Slovan" 
 2020.—21. - HK Zvolena
 2019.—20. - Netika noteikts
 2018.—19. - HK Banska Bistrica
 2017.—18. - HK Banska Bistrica
 2016.—17. - HK Banska Bistrica
 2015.—16. - HK Nitra
 2014.—15. - HK Košice
 2013.—14. - HK Košice
 2012.—13. - HK Zvolena
 2011.—12. - Bratislavas "Slovan" 
 2010.—11. - HK Košice
 2009.—10. - HK Košice
 2008.—09. - HK Košice
 2007.—08. - Bratislavas "Slovan" 
 2006.—07. - Bratislavas "Slovan" 
 2005.—06. - HK Žilina
 2004.—05. - Bratislavas "Slovan" 
 2003.—04. - Trenčīnas "Dukla" 
 2002.—03. - Bratislavas "Slovan" 
 2001.—02. - Bratislavas "Slovan" 
 2000.—01. - HK Zvolena
 1999.—00. - Bratislavas "Slovan" 
 1998.—99. - HK Košice 
 1997.—98. - Bratislavas "Slovan" 
 1996.—97. - Trenčīnas "Dukla" 
 1995.—96. - HK Košice
 1994.—95. - HK Košice
 1993.—94. - Trenčīnas "Dukla"

Pašreizējās komandas (2022.—23.) 
 HK Banska Bistrica
 HK Košice
 HK Nove Zāmki
 HK Prešova
 Bratislavas "Slovan"
 HK Liptovski Mikulāša
 Mihalovces "Dukla"
 Trenčīnas "Dukla"
 HK Nitra
 HK Poprada
 HK Spišska Nova Vesa
 HK Zvolena

Latvijas hokejisti Slovākijas Ekstralīgā 
To Latvijas hokejistu uzskaitījums, kas Slovākijas Ekstralīgā aizvadījuši vismaz 100 spēles.

(♦) norāda uz spēlētāju, kas izcīnījis Slovākijas čempiona titulu

Skatīt arī 
Čehoslovākijas hokeja līga

Ārējās saites 
 Slovākijas hokeja federācijas mājaslapa

Slovākijas Ekstralīga
Dižais Pasaules Arhitekts

Dižais Pasaules Arhitekts tiek lietots gan kā Dievs teoloģiskā izpratnē, gan kā konceptuāls Augstākās būtības jeb Visa pirmsākuma vispārinājums dažādās gnostiskās pseidofilosofiskās sistēmās.

Piemēram, brīvmūrniecībā Dižais Pasaules Arhitekts ir Augstākās būtības izpausme, ļaujot katram brīvmūrniekam šīs kategorijas interpretēt individuāli. Savukārt rožkrustiešu tradīcijā atšķirībā no monoteistiskajām reliģijām Dieva tēls aptver plašu gara izpausmju diapazonu — sākot no pilnīgas visu lietu un parādību apziņas (omnisence) un beidzot ar misticisma pilnu zemapziņu.

Jēdziena Dižais Pasaules Arhitekts saknes sakņojas jau antīkajā pasaulē. Piemēram, jēdzienu Demiurgs ( dēmiourgós, ), kas tulkojumā nozīmēja amatnieks, arī cilvēks, kas strādā citu cilvēku labā (dievišķa Pasaules sākuma principu pirmais ieviesis grieķu filosofs Platons). Kopš tā laika šis jēdziens dažādos variantos un apzīmējumos tiek izmantots līdz pat mūsdienām, piemēram, gnosticismā.

Atsauces 

Reliģijas filozofija
Dievi, gari un mītiskas būtnes
Brālības
Misticisms
Brīvmūrniecība
Rožkrustieši
Sidnejas Universitāte

Sidnejas Universitāte (, Sydney Uni, USyd) ir sabiedriski finansēta universitāte Sidnejā, Austrālijā. Pēc studentu skaita universitāte ir otrā lielākā valstī. Īpaši spēcīga tā ir humanitārajās zinātnēs, sociālajās zinātnēs un biomedicīnā.

Tā ir dibināta 1850. gadā un ir vecākā universitāte Austrālijā.

Pazīstami universitātes darbinieki 
 Alfrēds Redklifs-Brauns (Alfred Radcliffe-Brown)
 Žermēna Grīra (Germaine Greer)
 Enohs Pauels (Enoch Powell)
 Roberts Robinsons (Robert Robinson, Nobela prēmija ķīmijā)

Pazīstami universitātes absolventi 
 Edmunds Bartons (Edmund Barton)
 Brūss Berefords (Bruce Beresford)
 Džons Harsani (John Harsanyi, Nobela prēmija ekonomikā)
 Džons Hauards (John Howard)
 Džeina Kempione (Jane Campion)
 Džons Kornforts (John Cornforth, Nobela prēmija ķīmijā)
 Marks Letems (Mark Latham)
 Viljams Makmahons (William McMahon)
 Daglass Mosons (Douglas Mawson)
 Ērls Peidžs (Earle Page)
 Pīters Veirs (Peter Weir)
 Gofs Vitlems (Gough Whitlam)
 Džeimss Volfensons (James Wolfensohn)

Sidnejas universitate
Universitātes Austrālijā
Sidneja
Tauriņi

Tauriņi (Lepidoptera) jeb tauriņu kārta, ir kukaiņu grupa, ko formāli mēdz iedalīt dienastauriņos un naktstauriņos veido zvīņspārņu kārtu . Kādreiz tā bija atsevišķa taksonomiskā vienība, apakškārta (zinātniskais nosaukums: Rhopalocera), bet mūsdienu zvīņspārņu sistemātikā šāda taksonomiskā vienība netiek izmantota, tomēr terminu ‘tauriņš’ turpina bieži lieto ikdienā un pat daudzos informācijas avotos arī ir sastopams šāds kopējs tauriņu sugu apzīmējums. Dienastauriņu grupā ietilpst 3 sūcējsnuķaiņu apakškārtas (Glossata) virsdzimtas: Amerikas kožutauriņi (Hedyloidea), resngalvīši (Hesperioidea) un īstie tauriņi (Papilionoidea). Tauriņi ir izplatīti gandrīz visā pasaulē, un pretēji naktstauriņiem, kas veido otru zvīņspārņu kārtas grupu, tie galvenokārt ir aktīvi pa dienu, kā arī to spārni parasti ir košās krāsās vai uzkrītoši izrotāti. Dienas tauriņiem iezīmīgas pazīmes ir arī izteiksmīgi lielas antenas, priekšējo un aizmugurējo spārnu savienošanās princips, spārnu stāvoklis miera un lidojuma laikā.

No visām zvīņspārņu sugām tauriņi ir apmēram 9%, kas ir apmēram  aprakstītas sugas un apmēram 3500 neaprakstītas sugas (galvenokārt tropos dzīvojošās). Naktstauriņi veido 91% no visiem zvīņspārņiem. Lielākā daļa tauriņu sugu pieder pie raibeņu dzimtas (Nymphalidae), tās ir apmēram 7080 sugas. Otra lielākā dzimta ir zeltainīšu dzimta (Lycaenidae), kurā ir apmēram 5955 sugas.

Uzbūve 
Tauriņu ķermenī, tāpat kā visiem kukaiņiem, izšķirami trīs nodalījumi: galva, krūtis un vēders. Uz galvas ir lielas, gandrīz pussfēriskas acis un garas, posmainas antenas. Atšķirībā no naktstauriņiem, antenas nav klātas ar maziem matiņiem. Galvas apakšdaļā ir sūcejtipa mutes orgāni. Mutes orgāni sūcējtipa. Ar garo sūcējsnuķi tauriņi sūc ziedu nektāru, bet miera stāvokli tas ir saritināts. Krūtis sastāv no trim segmentiem: priekšējā, vidējā un aizmugurējā krūškurvja. Pie katra segmenta ir pa vienam pārim kāju, lai gan dažiem tauriņiem, piemēram, raibeņu dzimtas tauriņiem, priekšējais kāju pāris ir reducēts un netiek izmantots, lai pārvietotos. Uz vidējā un aizmugurējā segmenta atrodas spārni. Abus spārnu pārus klāj epidermālas izcelsmes zvīņas. Spārnu dzīslojums ir būtiska tauriņu tālākās sistemātikas iezīme.

Tauriņi ir pilnas pārvērtības kukaiņi, tiem ir kāpuri. Kāpuri ir tārpveidīgi, tiem ir grauzējtipa mutes orgāni, augēdāji. Daudzi no kāpuriem ir kultūraugu un mežu kaitēkļi.

Krāsojums 
Tauriņu krāsu nosaka divi faktori, tas ir, pigmenti, kas nosaka krāsvielu esamību, un no matiņu struktūras, to izkārtojuma un izvietojuma uz ķermeņa un spārniem — interferences un gaismas difrakcijas rezultātā krāsa mainās. Šo parādību rezultātā var rasties metāliskas vai matētas virsmas efekts. Tauriņu pamatkrāsu tomēr nosaka tikai pigmenti.

Atsauces

Ārējās saites 

 
 

Zvīņspārņi
1917. gada Balfūra deklarācija

1917. gada Balfūra deklarācija (datēta ar 1917. gada 2. novembri) bija formāls paziņojums par Lielbritānijas un Īrijas Apvienotās Karalistes valdības politisko attieksmi pret Osmaņu impērijas sadalīšanu pēc Pirmā Pasaules kara. Tajā toreizējais britu ārlietu ministrs Artūrs Balfūrs paziņoja baņķierim Valteram Rotšīldam, ka britu valdība atbalsta cionistu plānus par ebreju tautas nacionālās mītnes izveidi Palestīnā ar noteikumu, ka nedrīkst tikt darīts nekas tāds, kas varētu apdraudēt tur esošo kopienu tiesības.

Skatīt arī 
 Sevras līgums

Ārējās saites 

 1917. gada deklarācijas teksts 
 Donald Macintyre, The Independent, 2005. gada 15. maijā, "Mūsdienu Izraēlas dzimšana: papīra gabals, kurš mainīja vēsturi" 
  

Arābu-Izraēlas konflikts
Vēsturiski dokumenti
Izraēlas vēsture
Palestīnas vēsture
Cionisms
1917. gads
Rabīns

Rabīns () ir reliģisks ebreju tituls, kas cēlies no ivrita vārda "rabbi" vai aramiešu vārda "rabbuni" (meistars, skolotājs). Arī Jēzus no Nācaretes tiek uzrunāts kā "rabbi" Jaunajā derībā.

Tradicionāli ivritā "rabīns" nozīmēja reliģisku "skolotāju", vai precīzāk "mans augstais", ja tika lietots attiecībā pret jebkuru augstākstāvošu personu.

Rabīnisma institūcija 
Laicīgās un reliģiskās varas struktūras senajās Izraēlas karalistē un Jūdas karalistē bija balstītas uz karaļa, praviešu, Sanhedrina un Jeruzalemes tempļa priesteru, kohenu, autoritāti. Sanhedrina lockļi tika saukti par tiesnešiem (dayanim). Visas iepriekšminētās personas pārzināja Toru un 613 baušļus, kas viņus mūsdienu izpratnē padarītu par rabīniem.

Pēc romiešu-jūdu kara, kura rezultātā tika iznīcināta Jūdejas patstāvība un sagrauts Jeruzālemes templis, karaļi un priesteri vairs nepildīja savas reliģiskās funkcijas. Jūdaisma teoloģiskā tālākpastāvēšana palika pašu agrīnāko rabīnu rokās. Mūsu ēras pirmajos gadsimtos viņi attīstīja un pierakstīja Mišnu un Talmudu.

Maimonids noteica, ka katrai ebreju draudzei ir jāieceļ lūgšanu vadītājs un skolotājs, kas draudzei varētu mācīt Toru. Šī jaunveidotā sociālā institūcija ir mūsdienu rabīna funkciju aizsākums. 15. gs. Centāleiropā ieviesās paradums, ka šie skolotāji tika sertificētu un saņēma speciālu teoloģisko diplomu. Sākotnēji daudzi ebreji to uzskatīja par kristiešu mācītāju atdarināšanu, taču šī sistēma nostiprinājās un formāla rabīna diploma pasniegšana (semicha) turpinās arī mūsdienās.

Nepieciešamo studiju apjoms dažādos jūdaisma novirzienos ir atšķirīgs. Haredi un Hasīdu vidū garīgie amati tradicionāli tiek mantoti no tēva uz dēlu. Reformēto ebreju rabīniem prasības nav tik stingras kā ortodokso ebreju rabīniem.

Studenti, kas vēlas kļūt par ortodoksajiem rabīniem, apgūst Talmudu, tā komentārus un ebreju likumus. Studijas notiek ješivās. Jau pirms studiju sākuma studentam jāprot arī ivrits un aramiešu valoda.

Rabīna pienākumi 
Rabīna pienākumos ietilpst reliģiskā izglītošana un reliģisko jautājumu izšķiršana pēc Talmuda likumiem. Liberālajās draudzēs rabīns bieži vada Sabata un svētku dievkalpojumus, bet tradicionālajās draudzēs par to ir atbildīgs kantors vai kazans. Rabīns nav priesteris ar īpašiem reliģiskiem pienākumiem. Tāpēc pamatā ikviens ebreju draudzes loceklis var vadīt dievkalpojumu, skaitīt lūgšanas vai lasīt priekšā no Toras. Bieži gan tikai rabīniem ir tam nepieciešamās zināšanas. Kaut arī ebreju draudzēm nav centrālās pārvaldes, tomēr vairākās valstīs ir ieviests virsrabīna amats kā augstākā reliģiskā instance.

Literatūra 
 Latvija. Sinagogas un rabīni 1918-1940 (Nātana Barkāna projekts, sast. Rita Bogdanova) Rīga: "Shamir", Preses nams, 2004.  (210 sinagogu fotogrāfijas ar adresēm 61 Latvijas pilsētā un miestā, dati par vairāk kā 200 Latvijas rabīniem, kantoriem un šehteriem)
 Moses Braunschweiger: Die Lehrer der Mischna, Biographien der grossen Talmudgelehrten (Tannaim). Basel - Zürich: Morascha 1993.
 Gerd A. Wewers: Geheimnis und Geheimhaltung im rabbinischen Judentum. Berlin - New York: de Gruyter, 1975.

Ārējās saites 
 Rabbi Index & Rabbi Position Portal 

 
Ebreji
2007. gads sportā

Šeit ir apkopoti 2007. gada sporta notikumi.

Notikumi

Janvāris 
 11. janvāris — futbola superzvaigzne Deivids Bekhems paziņoja ka atstās "Real Madrid C.F.", lai pievienotos ASV komandai "Los Angeles Galaxy".
 28. janvāris — Ķīnā, Čunčinā, sākās 2007. gada Āzijas ziemas spēles.

Marts 
 18. marts — 2007. gada F1 sezona sākās Albertparka trasē, pārliecinošu uzvaru izcīnīja Kimi Reikenens.
 24. marts — pirmo oficiālo futbola spēli aizvasda Melnkalnes futbola izlase, kurā tā ar 2-1 uzvarēja Ungārijas futbola izlase.

Aprīlis 
 8. aprīlis — Začs Džonsons uzvarēja ASV golfa Masterturnīrā.
 14. aprīlis — bijušais šaha čempions Garijs Kasparovs aizturēts Maskavā par piedalīšanos aizliegtā gājienā;
 17. aprīlis — 2014. gada Āzijas spēles nolēma organizēt Dienvidkorejas pilsētā Inčonā.
 18. aprīlis — Polija un Ukraina tika izvēlētas par Euro 2012 mājvietu.

Maijs 
 13. maijs — 2007. gada Pasaules čempionātā hokejā uzvarēja Kanādas valstsvienība.

Jūlijs 
 4. jūlijs — Soči tika izraudzīti par 2014. gada ziemas olimpisko spēļu mājvietu.
 29. jūlijs — pirmoreiz par Āzijas kausa čempioniem futbolā kļuva Irākas valstsvienība, ar rezultātu 1:0 uzvarot Saūda Arābijas komandu.

Augusts 
 24. augusts—2. septembris — Japānā notika gada Pasaules čempionāts vieglatlētikā.
 25. augusts — futbola spēlē starp Getafe CF un Seville FC saļima Antonio Puerta. Viņš nomira dažas dienas vēlāk, slimnīcā.

Septembris 
 13. septembris — McLaren Formula 1 komanda zaudēja visus gadā nopelnītos punktus pēc spiegošanas skandāla.
 15. septembris — helikoptera avārijā Skotijā gāja bojā rallija pilots Kolins Makrejs un viņa piecgadīgais dēls.

Oktobris 
 8. oktobris — vieglatlēte Meriona Džonsa atteicās no savām olimpiskajām medaļām dažas dienas pēc tam, kad viņa atzinās dopinga lietošanā.
 20. oktobris — Pasaules Kausā regbijā zelta medaļas izcīnīja Dienvidāfrika.
 21. oktobris — 2007. gada F1 sezona noslēdzās Interlagušas trasē, uzvaru gan sacīkstē, gan čempionātā izcīnīja Kimi Reikenens.
 30. oktobris — Brazīlija paziņoja, ka tā rīkos 2014. gada FIFA Pasaules kausu.

Miruši 
 28. augusts — Antonio Puerta, spāņu futbolists (dz. 1984.)
 15. septembris — Kolins Makrejs (Colin McRae), britu rallija pilots (dz. 1968.)
 7. oktobris — Noriks Abe (Norick Abe), japāņu motociklists (dz. 1975.)
 9. decembris — Rafaels Sperafiku (Rafael Sperafico), brazīliešu autosportists (dzimis 1981.)

Ārējās saites 
 2007. gads Latvijas sportā, raksts Diena.lv (29.12.2007)
Sinagoga

Sinagoga (no  (synago) — 'sapulcēties') ir ebreju sapulcēšanās vieta un dievnams lūgšanām, Toras un svēto rakstu studijām un mācīšanai. Lai sinagogā varētu noturēt lūgšanas, ir nepieciešami minimums desmit vīriešu dzimuma dievlūdzēji (מניין \ מִנְיָן‎ (minyán)).

Ivritā sinagogas apzīmējums ir "eda" jeb beth knesset (בית כנסת — 'sapulču nams') vai beth tefila (בית תפילה — 'lūgšanu nams'). Tā ir sadalīta lūgšanu telpā un mazākās studiju telpās, ko sauc par beth midrash (בית מדרש‎ — 'mācību nams').

Iekārtojums 
Austrumu pusē, Jeruzālemes virzienā, īpašā relikviju šķirstā Aron ha-Qodesch (ארון קודש — 'svētā lāde'), tiek glabāti Toras rakstu ruļļi iknedēļas priekšlasījumiem. Virs relikviju šķirsta atrodas simboliska lūgšanu tāfele, kas atgādina par 248 pozitīvajiem baušļiem un 365 negatīvajiem baušļiem. Virs lādes iekārta Mūžīgā gaisma Ner Tamid, kas atgādina par uguns stabu, kas izraēla ciltīm rādīja ceļu klejojumos cauri Sinaja tuksnesim. Tā atgādina arī par Mūžīgo gaismu, kas atradās Jeruzālemes tempļa priekšā kā simbols ebreju vienotībai ar Dievu. Lūgšanu laikā svētā Tora tiek izņemta no šķirsta un uzlikta uz lasīšanas pults bima jeb almemor.

Tradicionālajās aškenazi ebreju sinagogās lasīšanas pults bima atrodas telpas vidū. Sefardu ebreju lūgšanu namos Aron ha-Qodesch atrodas pie uz Jeruzalemes pusi esošās austrumu sienas, bet bima tai pretī rietumos. Telpu parasti rotā septiņžuburu svečturis jeb menora.

Sinagogas Latvijā

Literatūra 
 Latvija. Sinagogas un rabīni 1918-1940 (Nātana Barkāna projekts, sast. Rita Bogdanova) Rīga: "Shamir", Preses nams, 2004.  (210 sinagogu fotogrāfijas ar adresēm 61 Latvijas pilsētā un miestā, dati par vairāk kā 200 Latvijas rabīniem, kantoriem un šehteriem)

Skatīt arī 
 Jūdaisms
 Sabiles sinagoga
 Rīgas Horālā sinagoga
 Rīgas sinagoga
 Daugavpils sinagoga

Ārējās saites 

 Kas ir sinagoga
 Die räumliche Gestaltung einer Synagoge
 Synagogues d'Europe
 Kuldīgā sinagogu pārbūvēs par bibliotēku

 
Ebreji
Rabīni
Jūdaisms
Reliģiozas būves
Daugavpils 13. vidusskola

Daugavpils 13. vidusskola ir Daugavpils vispārējās vidējās izglītības iestāde ar padziļinātu mūzikas apmācību.

Vēsture 
Daugavpils 13. vidusskolu atklāja 1972. gadā, pedagoģiskais kolektīvs pamatā sastāvēja no Daugavpils 6. astoņgadīgās skolas skolotājiem un vairākiem Daugavpils 11. vidusskolas skolotājiem. 1972. gadā 9.—10. klasēs (meitenēm) ieviesa mašīnrakstīšanas specializāciju. 1973. gadā skolā atvēra klases ar padziļinātu mūzikas apmācību. 1993. gadā vidusskolā izveidoja klases ar mūzikas novirzienu un ieviesa mūzikas elementārās teorijas, mūzikas literatūras, harmonijas, diriģēšanas, solo dziedāšanas mācīšanu. 1994.gadā Daugavpils 13. vidusskola ieguva vispārizglītojošās skolas ar mūzikas novirzienu statusu. 1994. gada maijā DPU Mūzikas fakultāte un 13. vidusskola noslēdza sadarbības līgumu par mācību metodiskā darba un izglītības satura pilnveidošanas iespējām.

Skolas direktori

Izglītības programmas 

Skolā mācību un audzināšanas darbs norit pēc 4 vispārizglītojošām mācību programmām:

 mazākumtautību pamatizglītības programma;
 mazākumtautību pamatizglītības profesionāli orientētā virziena (mūzika) programma;
 vispārējās vidējās izglītības profesionāli orientētā virziena (mūzika) programma;
 vispārējās vidējās izglītības matemātikas, dabaszinību un tehnikas virziena programma.

Ikdiena 
 
Skola ir mazākumtautību izglītības iestāde, kurā apmācība notiek latviešu un krievu valodās un bilingvāli. Šeit mācās 779 izglītojamie un strādā 65 pedagoģiskie darbinieki (2017./2018.m.g.).
Skolā ir vairāki muzikālie kolektīvi (kori, pūtēju orķestris, diksilends). Skolas koru kolektīvi ir pastāvīgi Latvijas Dziesmu un deju svētku dalībnieki un godalgoto vietu ieguvēji.
Viens no redzamākajiem skolas absolventiem un skolotājiem — komponists un kordiriģents Jevgeņijs Ustinskovs.

Ārējās saites 
 Daugavpils pilsētas Izglītības pārvalde

Skolas Daugavpilī
All your base are belong to us

"All your base are belong to us" (bieži saīsina kā "All Your Base", "AYBABTU" vai vienkārši "AYB") ir nepareizi iztulkota frāze angļu valodā (skatīt Engrish), kura bija populāra 2001. un 2002. gadā. Šī frāze parādījās kā kaujas sauciens flash animācijā un strauji izplatījās interneta vidē. Tā ir ņemta no japāņu firmas Toaplan videospēles "Zero Wing" Eiropas Sega Mega Drive versijas. Šī frāze savu popularitāti ieguva tāpēc, ka tā tika slikti pārtulkota angļu valodā un pilnīgi nejauši to par populāru padarīja Interneta humoristu grupa. "All Your Base" ir joprojām populārs sauklis starp videospēļu spēlētājiem.

Ārējās saites 
 Oficiālā AYBABTU video mājaslapa 

Interneta fenomeni
Cūkkārpa

Cūkkārpas Raganības un burvestību arodskola jeb vienkārši Cūkkārpa ir rakstnieces Džoannas Ketlīnas Roulingas izdomāta burvestību skola, kurā mācās vienpadsmit līdz septiņpadsmit gadus veci burvji.
Skola atrodas kaut kur Skotijā. Vientieši nespēj skolai piekļūt, jo tā ir noburta, lai viņu acīs izskatītos pēc sadrupušas ēkas atliekām ar aizliegumu piekļūt.

Cūkkārpu pirms tūkstoš gadiem nodibināja četri lieli burvji — Salazars Slīdenis, Godriks Grifidors, Elga Elšpūte un Klementīne Kraukļanaga. Viņi šo skolu izveidoja tā, lai vientieši to nevarētu redzēt. Taču skolas dibinātājiem bija ļoti atšķirīgas domas, kādiem skolēniem būtu jāmācās šajā skolā, tādēļ viņi nodibināja četrus torņus, skatoties uz katra skolēna rakstura piemērotību tornim:

 Grifidors — tajā tiek ielikti tie, kas ir uzticīgi un drosmīgi, torņa krāsas ir sarkana un zelta. Ja skolēns ir īsts Grifidors, viņš no šķirmices spēj izvilkt Grifidora zobenu.
 Slīdenis — iešķiro tos ar tīrām asinīm un, kā viņi paši to saka — mēs neesam bailīgi, bet pirms ko darām, pārbaudām, vai tiksim no tā ārā dzīvi. Slīdeņu krāsas ir zaļa un sudraba. Salazars Slīdenis meklēja godkārīgus un viltīgus skolēnus. No Slīdeņa nāk arī daudzi ļaunie burvji, piemēram, Voldemorts. Nav noslēpums, ka Salazaram nepatika draņķasiņi jeb tie, kam radiniekos ir vientieši.
 Kraukļnags — iešķiro tos ar gudrām galvām un torņa krāsas ir zila un bronzas. Pēc Klementīnes Kraukļanagas domām, skolēnam vajadzēja būt gudram un ar pareizu nojautu. Lai tiktu Kraukļanaga koptelpā, pie ērgļa galvas vajag atbildēt uz kādu jautājumu par jebkādu tēmu, ko ērglis uzdod. Tas kraukļanagus rosina domāt.
 Elšpūtis — tiek šķiroti tie, kas ir uzcītīgi un uzticami. Viņu torni godā dzeltenu un melnu. Elga Elšpūte visaugstāk vērtēja labsirdību un uzticību.

Cūkkārpa ir milzīga pils ar daudziem torņiem, to ieskauj Aizliegtais mežs un ezers no vienas puses, bet otrā pusē atrodas ceļš uz Cūkmiestiņu, vietējo burvju ciematu, kurā iespējams iepirkt visdažādākos burvju priekšmetus un kārumus.

Harijs Poters

de:Handlungsorte der Harry-Potter-Romane#Hogwarts
Falanga

Falanga var būt:

 falanga (Senie laiki) — kaujas ierinda Senajos laikos;
 falanga (anatomija) — rokas vai kājas pirksta kauls;
 Falanga (Spānija) — partija Spānijā (1933-1977);
 Falanga (Libāna) — maronītu grupējums Libānā;
 falanga (zooloģija) — zirnekļveidīgo klases solpugu kārtas posmkājis (''Galeodes araneoides).
Spēka moments

Spēka moments raksturo spēka spēju izraisīt ķermeņa rotāciju attiecībā pret rotācijas asi. Vienāds ar spēka lieluma un spēka pleca (attāluma līdz rotācijas asij) reizinājumu. Spēka moments raksturo rotācijas spēku. SI sistēmā to mēra ņūtonmetros (N*m).
Pagrieziena ass var būt reāla rotācijas ass, ap kuru ķermenis var griezties. Bet tā var būt arī iedomāta līnija, ap kuru spēks pagriež ķermeni. Tā, piemēram, smaguma spēka dēļ uz galda var apgāzties ziedu vāze, kad tā zaudē līdzsvaru.

Spēka plecs 
Spēka plecs ir tuvākais attālums no spēka darbības taisnes līdz pagrieziena asij un to apzīmē ar l.

Klasiskā mehānika
GIMP

GIMP jeb GNU Image Manipulation Program ir rastra grafikas redaktors, ko lieto fotogrāfiju un citu attēlu apstrādei un izveidei. Tas pieejams visām populārākajām operētājsistēmām. GIMP bieži tiek izmantots tīmekļa lappušu grafikas elementu un logotipu, izdrukas materiālu izveidei, attēlu lieluma mainīšanai, griešanai, krāsu maiņai, vairāku attēlu apvienošanai, defektu novēršanai un konvertēšanai no viena formāta uz citu. Ar GIMP var izveidot arī vienkāršas gif animācijas. Tas bieži tiek izmantots kā bezmaksas alternatīva populārajam rastra grafikas redaktoram Adobe Photoshop, taču tas nav veidots kā Photoshop klons.

GIMP ir iekļauts daudzu populāru Linux distributīvu bāzes komplektācijā.

Vēsture 
GIMP projekts tika iesākts 1995. gadā. Sākotnēji tā nosaukums bija paredzēts kā akronīms no vārdiem General Image Manipulation Program. Tā autori, Spensers Kimbals and Peters Matiss, sāka GIMP kā viena semestra projektu Kalifornijas universitātē. 1997. gadā, pēc universitātes absolvēšanas, abi autori nolēma mainīt programmas nosaukumu uz GNU Image Manipulation Program, jo tā bija kļuvusi par oficiālu GNU projekta daļu. Otrā versija ar daudziem nozīmīgiem jaunievedumiem tika pabeigta 2006. gadā.

Izstrāde 

GIMP lietotāja saskarne ir veidota, izmantojot GTK+, kas tika izveidots speciāli šai programmai. GTK+ jeb the GIMP Toolkit sākotnēji tika izstrādāts GIMP projekta ietvaros, bet vēlāk kļuva par patstāvīgu projektu, jo izrādījās ļoti noderīgs citu programmu veidošanā. GIMP un GTK+ sākotnēji bija paredzēts X logu sistēmai Unix tipa operētājsistēmām, bet vēlāk tika pielāgots darbībai arī Microsoft Windows, OS/2 un SkyOS.

Nākotnē plānots aizstāt GTK+ ar GEGL, lai paplašinātu GIMP iespējas, piemēram, CMYK krāsu atbalsta ziņā.

Ārējās saites 

 GIMP oficiālā mājaslapa
 GIMP v2.4.3. lietotāja rokasgrāmata latviešu valodā
 GIMP video apmācības 
 GIMP Professional Presets Archives 

Grafikas programmatūra
Pēteris Apkalns

Pēteris Apkalns  (dzimis , miris ) bija latviešu luterāņu mācītājs, militārais kapelāns Latviešu nacionālajos bruņotajos spēkos un Latvijas Bruņotajos spēkos.

Dzīvesgājums 
Dzimis 1882. gadā Bērzaunē. 1910. gadā beidza Tērbatas Universitātes Teoloģijas fakultāti,  kļuva par Cēsu lauku draudzes mācītāju. 

Pirmā pasaules kara laikā 1916. gadā kļuva par Daugavgrīvas latviešu strēlnieku bataljona mācītāju, no 1916. gada septembra līdz 1917. gada decembrim bija 2. latviešu strēlnieku brigādes pulku mācītājs, cīņu un svinību brīžos strēlnieku iemīļotais iedvesmotājs, par ko viņam piešķirts III šķiras Lāčplēša Kara ordenis.

1918. gadā viņš atgriezās Cēsīs un strādāja Cēsu Valsts vidusskolā par reliģijas skolotāju, no 1926. līdz 1929. gadam kalpoja Latgales divīzijā, no 1929. gada bija Cēsu un Valmieras garnizona, kā arī 10. Cēsu aizsargu pulka mācītājs, no 1935. līdz 1940. gadam Rīgas Māras draudzes un Rīgas garnizona mācītājs. Pēdējos neatkarības gados bija arī armijas štāba štatu sarakstā kā mācītājs.

Otrā pasaules kara laikā izceļoja uz Vāciju, kur 1942. gadā mira Gotā, Tīringenes zemē.

Apbalvojumi 
 Lāčplēša kara ordeņa III šķira, 
 Triju Zvaigžņu ordeņa IV (1929) un III (1936) šķira, 
 Aizsargu Nopelnu krusts, 
 Polijas ordenis "Polonia Restituta", 
 Krievijas Jura krusts un Zelta amata krusts.

Bibliogrāfija 
Sarakstījis atmiņas par pulkvedi F. Briedi. Izdots atmiņu krājums "Dievam. Tēvzemei. Brīvībai." (1939, 19842)

Avoti 
 LKV — 699., 700.
 Latvijas enciklopēdija, 1.sējums. — R: Valērija Belakoņa izdevniecība, 2002. — 261., 262.lpp.

Atsauces 

1882. gadā dzimušie
1942. gadā mirušie
Jura krusta saņēmēji
Latviešu strēlnieki
Latvijas luterāņu mācītāji
Lāčplēša Kara ordeņa kavalieri
Triju Zvaigžņu ordeņa komandieri
Triju Zvaigžņu ordeņa virsnieki
Tartu Universitātes absolventi
Trimdas latvieši
Madonas novadā dzimušie
Kārlis Voldemārs Beldavs

Kārlis Voldemārs Beldavs (dzimis , miris ) bija luterāņu mācītājs, Latvijas Izglītības ministrs.

Dzīvesgājums 

Dzimis 1868. gada 14. oktobrī Rozulas pagastā. 1892. gadā pabeidzis Tērbatas Universitātes Teoloģisko fakultāti. Bijis mācītājs Apukalnā, Lielaucē, Valmierā, bēgļu mācītājs Pēterburgā u.c. Bijis arī luterisko draudžu Dziesmu grāmatas sastādīšanas komisijā. 

No 1928. līdz 1934. gadam bijis Saeimas deputāts. 1934. gadā no marta līdz maijam bijis izglītības ministrs. Vecākās latviešu studentu korporācijas Lettonia biedrs.

Miris 1936. gada 1. februārī, apbedīts Bēķu kapos Lībagu pagastā.

Darbi 
Beldavs bijis grāmatu un daudzu garīgu rakstu autors. Sarakstījis grāmatas: “Dziedait Tam Kungam jaunu dziesmu” (1906.g.), “Dodies uz augšu” (1928.g.) un “Dievs Dziesma man” (1933.g.)

Apbalvojumi 
Apbalvots ar Triju Zvaigžņu ordeņa III šķiru (1928.g.).

Avoti 
 LKV — 2052.
 Latvijas enciklopēdija, 1.sējums. — R: Valērija Belokoņa izdevniecība, 2002. — 583.lpp.

1868. gadā dzimušie
1936. gadā mirušie
Cēsu novadā dzimušie
Latvijas luterāņu mācītāji
Kristīgās nacionālās savienības politiķi
Latvijas izglītības ministri
3. Saeimas deputāti
4. Saeimas deputāti
Latvijas rakstnieki
Latviešu valodā rakstošie
Tartu Universitātes absolventi
Triju Zvaigžņu ordeņa komandieri
Lāčplēsis (nozīmju atdalīšana)

Lāčplēsis var būt:
 Lāčplēsis — latviešu teikas varonīgs tēls.
 «Lāčplēsis» — Andreja Pumpura eposs.
 «Lāčplēsis» — rokopera.
 «Lāčplēsis» — 1930. gada mākslas filma
 Lāčplēsis — dzelzceļa stacija līnijā Jelgava—Krustpils
 Lāčplēsis — apdzīvota vieta Birzgales pagastā
 Jānis Lāčplēsis — politiķis, baņķieris.

Skatīt arī 
 Lāčplēša diena
 Lāčplēša Kara ordenis
 Lāčplēša alus
 «Lāčplēša dzimšana» — Kao Vieta Ngujena komikss
Latīniskais alfabēts

Angļu Latīniskais alfabēts () ir Henrija Svīta (Henry Sweet) izstrādātais fonētiskais alfabēts. Tas ir tiešais priekštecis mūsdienu Starptautiskajam fonētiskajam alfabētam (IPA). Alfabēts atšķiras no iepriekšpiedāvātajām pareizrakstības reformām ar to, ka piedāvāja atgriezties pie latīņu alfabēta skaņu vērtībām (respektīvi — vecangļu alfabēta) tā vietā, lai saglabātu mūsdienu angļu valodas neregulāros elementus. Katrai valodas skaņai bija piešķirts simbols un katrs simbols attēloja vienu skaņu. Netika lietoti lielie burti.

Angļu valodas īsos patskaņus rakstīt ar vienu burtu un ar diviem, ja patskanis garš:
 Ja iesācējs vienreiz ir iemācījies, kā izrunā a, e, i, o, u vārdos glass, bet, bit, not, full, viņam vienkārši jāatceras, ka garais patskanis ir divkāršots, kā biit = beat un fuul = fool, bet divskaņi ir veidoti novietojot tā elementus vienu aiz otra, kā boi = boy un hai = high

Svīts piedāvāja izveidot jaunus burtus rotējot esošos angļu alfabēta burtus.

IPA burts  saņēma savu skanējumu un pirmoreiz tika lietots šajā alfabētā. Svīts atdzīvināja divus anglosakšu burtus: ash <æ> un eth <ð>, kā arī aizņēmās grieķu burtu theta <θ>, kura izruna ir saglabāta IPA. Vēl <q> lietoja skaņai  un <c> — .

Ārējās saites 
 Henrija Svīta latīniskā alfabēta reforma

Fonētiskie alfabēti